ประธานรัฐสภา มั่นใจศาลรัฐธรรมนูญวินิจฉัยวาระการดำรงตำแหน่งนายกรัฐมนตรี 8 ปี ไม่มีสุญญากาศการเมือง
นายชวน หลีกภัย ประธานรัฐสภาและประธานสภาผู้แทนราษฎร กล่าวถึงการเตรียมความพร้อมของฝ่ายนิติบัญญัติ ที่ศาลรัฐธรรมนูญนัดอ่านคำวินิจฉัยในวาระการดำรงตำแหน่งนายกรัฐมนตรี 8 ปี ของพลเอก ประยุทธ์ จันทร์โอชา ว่า สภาผู้แทนราษฎรมีกฎหมายและระเบียบกำหนดไว้อยู่แล้ว แม้จะเป็นช่วงของการปิดสมัยประชุมก็เชื่อว่าจะไม่เกิดสุญญากาศทางการเมือง หากศาลรัฐธรรมนูญวินิจฉัยไปในทางลบ นอกจากนี้ ยังปฏิเสธที่จะชี้แจงถึงขั้นตอนของรัฐสภา หากศาลรัฐธรรมนูญมีวินิจฉัยจนทำให้ พลเอก ประยุทธ์ จันทร์โอชา ต้องพ้นจากตำแหน่งนายกรัฐมนตรี โดยระบุเพียงว่า เหตุการณ์ยังไม่ได้เกิดขึ้น